ГОДИШЊИ ЕНЕРГЕТСКИ БИЛАНС ЗА ЕЛЕКТРИЧНУ ЕНЕРГИЈУ

ПРАВНИ ОСНОВ

Истраживање се спроводи на основу Закона о званичној статистици („Службени гласник РС“, бр. 104/09), и Одлукe о Програму званичне статистике за период од 2016. до 2020. године („Службени гласник РС“, бр.55/15). <http://www.stat.gov.rs/media/2271/zakon_o_statistici.pdf>

 <http://www.stat.gov.rs/media/2282/program_2016-2020.pdf>

МЕТОДОЛОШКЕ ОСНОВЕ

Циљ статистичког истраживања

Израда годишњег енергетског биланса електричне енергије.

Садржај статистичког истраживања

**Упитником ЕН-4.2** прикупљају се подаци о: *утрошку* горива за производњу електричне енергије и топлоте по врстама горива, залихама на крају године и њихове просечне калоричне вредности; производњи електричне енергије (на генератору), сопственој потрошњи, *производњи* на прагу, примљеној електричној енергији од организација за пренос електричне енергије, локалних дистрибутера, организација за производњу електричне енергије, енергана; *предатој* електричној енергији организацијама за пренос електричне енергије (пренос на прагу), локалним дистрибутерима и крајњим потрошачима); *предатој* електричној енергији крајњим потрошачима (укупно, енергетском сектору, прерађивачкој индустрији, грађевинарству, саобраћају, домаћинству, пољопривреди и осталим секторима).

**Упитником ЕН-4.4** прикупљају се подаци о: *примљеној* електричној енергији (укупно расположивој електричној енергији, електричној енергији примљеној од преноса, других дистрибуција, јавних термоелектрана, јавних хидроелектрана, самосталних произвођача – хидроелектрана, термоелектрана, индустријских енергана, испорученој електричној енергији другим дистрибуцијама, губицима при дистрибуцији и предатој електричној енергији потрошачима); *дистрибуираној* електричној енергији крајњим потрошачима: укупној, енергетском сектору, прерађивачкој индустрији, грађевинарству, саобраћају, домаћинствима, пољопривреди и осталим секторима (пословне и друштвене просторије, јавна расвета, водовод, остало).

**Упитником ЕН-4.5** (за ЈП „Електропривреда Србије“) прикупљају се подаци о: *производњи* и потрошњи електричне енергије (производњи електричне енергије у малим хидроелектранама, хидроелектранама, термоелектранама и термоелектранама-топланама; сопственој потрошњи електричне енергије; бруто производњи ел. енергије; пумпању воде у акумулационе базене хидроелектране; губицима; набавци електричне енергије; *испорученој* електричној енергији; енергији расположивој за финалну потрошњу и расподели финалне потрошње); списак директних потрошача који јесу и који нису укључени у финалну потрошњу и бруто производњи реверзибилних и малих хидроелектрана (снаге < 1 МW, од 1 МW до 10 МW и снаге > 10 МW).

**Упитником ЕН-4.15Е** прикупљају се подаци о утрошку електричне енергије у индустрији.

Извештајне јединице и статистичке јединице *(обухват)*

Извештајне јединице за годишњи енергетски биланс електричне енергије су jaвна предузећа, привредна друштва и предузетници која се баве производњом електричне енергије, преносом и дистрибуцијом електричне енергије. Јединице посматрања су предузећа као и јединице врсте делатности индустријских и неиндустријских предузећа којa имају производњу електричне енергије.

Метод, време и извори за прикупљање података

Подаци сеприкупљају у годишњој периодици применом извештајног метода.

Извори прикупљања података су:

1. Годишњи упитници

Годишњи енергетски биланс производње и потрошње термоелектричне енергије – упитник за извештајне јединице које се баве производњом термоелектричне енергије и топлоте (ЕН-4.2),

Годишњи енергетски биланс производње и потрошње електричне енергије – упитник за извештајне јединице које се баве дистрибуцијом електричне енергије (ЕН-4.4),

Годишњи енергетски биланс производње и потрошње електричне енергије –упитник за ЈП „Електропривреда Србије“ (ЕН-4.5),

Годишњи енергетски биланс за извештајне јединице из области индустрије - утрошак електричне енергије у индустрији (ЕН-4.15Е).

2. Редовна статистичка истраживања Групе за статистику грађевинарства, Одељења за статистику спољне трговине (подаци Управе Царине Републике Србије) и саобраћаја.

(Упитници су доступни на сајту Републичког завода за статистику <http://www.stat.gov.rs/sr-cyrl/istrazivanja/methodology-and-documents/?a=04&s=0>

Обавеза заштите индивидуалних података

Обавеза заштите индивидуалних података темељи се на члану 3. одредбе за заштиту давалаца података, члановима 44, 45, 46, 47, 48. и 49. одредбе о поверљивости Закона о званичној статистици („Сл. гласник РС“, бр. 104/2009).

Списак и дефиниције основних обележја – индикатора

***Примарна производња*** је облик енергије који није био подвргнут процесу конверзије или трансформације (угаљ, нафта, природни гас, биомаса, хидроелектрична енергија, геотермална енергија, енергија ветра и соларна енергија).

***Увоз***и***извоз***обухватају количине које су прешле преко националне границе.

***Салдо залиха*** јесте разлика између залиха у првом дану у години (почетне залихе) и залиха у последњем дану у години (крајње залихе).

***Међународна складишта*** обухватају количине испоручене за потребе међународне бродске пловидбе.

.

***Укупно расположива енергија***израчунава се на следећи начин:

Производња примарне енергије

+ Увоз

– Извоз

+ Салдо залиха

– Међународна складишта

*Статистичка разлика* јесте категорија која укључује збир необјашњених статистичких разлика између производње и потрошње за поједине енергенте

***Утрошак за производњу енергије*** јесте утрошак горива као сировине за производњу енергије у термоелектранама, ТЕ-ТО, енерганама, топланама, рафинеријама, високим пећима и преради угља.

***Производња енергије трансформацијом***обухвата производњу трансформисаних облика енергије (термоелектрична енергија, топлотна енергија, деривати нафте, високопећни гас, дрвени пелети и брикети, дрвени угаљ).

***Размена*** обухвата размену међуфазних производа (фракције, дестилати), готових производа (хидроелектрична енергија) и производа који се поново прерађују (примарни бензин, мазут, мазива).

***Размењени производи*** – производи рафинерије који су прекласификовани као рафинисана основна сировина за наредне процесе производње у рафинерији и не испоручује се финалној потрошњи.

***Интерна размена производа*** – прекласификација производа због промена у квалитету и спецификацији.

***Враћено из петрохемије*** – производи или полупроизводи враћени рафинерији из процеса петрохемијске индустрије.

***Сопствена потрошња у енергетском сектору*** обухвата енергију утрошену за рад у енергетском сектору.

 ***Губици*** обухватају губитке настале:

за електричну енергију: при преносу и дистрибуцији;

за топлотну енергију: при преносу и дистрибуцији;

за чврста горива: при транспорту;

за течна горива: при транспорту и дистрибуцији;

за природни гас: при транспорту и дистрибуцији;

за геотермалну енергију: у дистрибутивном систему, и

за дрвна горива: при транспорту.

***Енергија расположива за финалну потрошњу*** представља енергију намењену крајњим потрошачима.

***Финална потрошња*** обухвата потрошњу енергије расположиве за финалну потрошњу у енергетске и неенергетске сврхе.

***Финална потрошња за неенергетске сврхе*** обухвата финалну потрошњу расположиве енергије као сировине у технолошком процесу за производњу неенергетских производа, при чему се од укупног утрошка посебно приказује утрошак у хемијској индустрији.

***Финална потрошња за енергетске сврхе*** oбухвата финалну потрошњу расположиве енергије за енергетске сврхе у:

**индустрији,**

**грађевинарству,**

**саобраћају,**

**домаћинствима** (сва домаћинства, укључујући и „домаћинства са запосленим лицима“),

**пољопривреди** и код

**осталих потрошача**(сви остали потрошачи, нпр. школство, здравство, администрација, итд.).

Специфичности енергетског биланса електричне енергије:

Производњом хидроелектричне енергије обухваћена је и производња у реверзибилним хидроелектранама. Подаци о електричној енергији која је прешла преко националне границе преузимају се од ЈП „Електромрежа Србије“. Сопствена потрошња обухвата и губитке електричне енергије до прага преноса. Све позиције Финалне потрошње за енергетске сврхе представљају процену ЈП „Електропривреда Србије“.

Ниво репрезентативности података
(*територијални и Класификација делатности КД (2010)*)

Подаци су репрезентативни за територију Републике Србије. Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).

Усаглашеност са међународним препорукама, стандардима и праксом

Годишњи енергетски биланс за електричну енергију у потпуној је сагласности са препорукама Eвростата и Међународне агенције за енергију.

ОПИС ОРГАНИЗАЦИЈЕ ИСТРАЖИВАЊА

Органи за спровођење истраживања *(одговорни произвођач званичне статистике)*

Републички завод за статистику: Група за енергетику у Београду, Одељење за статистичке послове у Сектору за статистику АП Војводине и подручна одељења у: Суботици, Зрењанину, Новом Саду, Сремској Митровици, Панчеву, Смедереву, Шапцу, Ваљеву, Краљеву, Крагујевцу, Зајечару, Нишу, Лесковцу и Ужицу.

 Градска управа града Београда, Секретаријат за управу, Сектор статистике

Обавезност давања података

Обавеза давања података темељи се на члану 26, а казнене одредбе за одбијање давања података или давање непотпуних и нетачних података на члану 52. Закона о званичној статистици („Сл. гласник РС“, бр. 104/2009).

Роковник основних фаза спровођења истраживања
*(укључујући публиковање података)*

Рок да извештајна јединица достави попуњен упитник надлежном статистичком органу је 15.03.

 Рок да Републички завод за статистику објави податке за претходну годину дефинисан је У редбом о утврђивању Плана званичне статистике.

ИНСТРУМЕНТИ ИСТРАЖИВАЊА

Списак номенклатура и класификација које се користе у истраживању
(*са обавештењем где се могу пронаћи*)

Класификација делатности КД (2010) прописана Уредбом Владе Републике Србије од 29. јула 2010. године(„Службени гласник РС“, бр.54/10) на основу Закона о класификацији делатности („Службени гласник РС“, бр.104/09). Доступно и на сајту Републичког завода за <http://www.stat.gov.rs/media/2269/zakon_o_klasifikaciji_delatnosti.pdf>)

Commission Regulation (EC) No 1099/2008 и сви њени амандмани (доступно у Групи за статистику енергетике Републичког заводa за статистику);

Energy Statistics Manual, публикација Међународне агенције за енергију (доступно у Групи за енергетику Републичког заводa за статистику)

Списак публикација у којима се објављују методологија и резултати истраживања *(у штампаном облику и/или у оквиру интернет презентације)*

Билтен „Енергетски биланси“

(Публикација је доступна на сајту Републичког завода за статистику <http://www.stat.gov.rs/sr-cyrl/oblasti/energetika/> )

Контакт особe – Весна Ђурић, локал 324

 Сања Радоњић, локал 238